Miestne zastupiteľstvo mestskej časti Bratislava-Petržalka

Materiál na rokovanie miestneho 
zastupiteľstva dňa 6. 5. 2008

Materiál číslo: 165/2008

K bodu:  Návrh na ďalšie využitie ľadovej plochy v mestskej  časti Bratislava-Petržalka
              ___________________________________________________________________

Predkladá:                                                                   Návrh uznesenia:

Marián Miškanin                                                           Miestne  zastupiteľstvo mestskej časti
prednosta                                                                       Bratislava-Petržalka
  
                                                                                      s ch v a ľ u j e 

                                                                                      odpredaj ľadovej plochy formou	  
                                                                                      ponukového konania za najvyššiu 
                                                                                      ponuku

Prerokované: 
v miestnej rade
dňa 22. 4. 2007

Spracoval:

Ing. Pavol Kleinert
riaditeľ MP VPS Petržalka

Dôvodová správa k vyhodnoteniu využitia ľadovej plochy.

Dôvodom predkladanej správy je nevyužívanie ľadovej plochy počas posledných dvoch zimných sezón 2006/07 a 2007/08 kvôli nevhodným klimatických podmienkam. 
Ľadová plocha bola zakúpená v roku 1995. Zaobstaranie zariadení ľadovej plochy vykonávalo oddelenie technických činnosti Miestneho úradu MČ Bratislava-Petržalka. V roku 1997 Miestny podnik Verejnoprospešných služieb Petržalka zabezpečoval montáž ľadovej plochy. Montáže vonkajších zariadení bola vykonávaná pracovníkmi MP VPS, strojné a chladiace zariadenia montovala spoločnosť YORK s.r.o., Bratislava. Prvá prevádzka ľadovej plochy bola zahájená 6.12.1997. Od prvej zimnej sezóny bola plocha pravidelne prevádzkovaná až do zimnej sezóny 2005/2006. 
V posledných dvoch prevádzkovaných sezónach boli vykonané protestné petície obyvateľov v bytových domoch vedľa ľadovej plochy. Protesty boli namierené proti hokeju prakticky v celom rozsahu. 
Zimné sezóny 2002/02, 2003/04, 2004/05 boli už poznamenané zmenenými klimatickými podmienkami. Pre vyššie teploty nemohla byť vykonávaná výroba ľadu v prvých decembrových týždňoch a plocha sa pripravovala tesne pred vianočnými sviatkami. Koniec zimného obdobia bol takisto sprevádzaný vyššími teplotami a prevádzka ľadovej plochy nebola dlhšia ako do konca februárových mesiacov.    
Materiál bol prerokovaný v miestnej rade dňa 22. apríla 2008 a   uznesením č. 181 odporúča odpredať ľadovú plochu. V komisii správy miestneho majetku a  miestnych podnikov bol materiál prerokovaný dňa 9. 4. 2008 a vo finančnej komisii bol materiál prerokovaný dňa 14. 4. 2008. Stanoviská sú v prílohe materiálu.

Súčasný stav.
Ľadová plocha počas zimných sezón 2006/07 a 2007/08 nebola prevádzkovaná. Príčinou neprevádzkovania v prvom rade boli nevhodné klimatické podmienky na výrobu ľadu a jeho prevádzku. Aj v súvislosti so starším chladiacim zariadením pre výrobu ľadu, potrebné sú vhodné klimatické podmienky. Počas výroby ľadu by mala byť nepretržitá teplota ovzdušia počas denných a nočných hodín aspoň –5°C v priebehu 3-4 dní. Pri vyšších teplotách, od –1°C do –4°C, sa predlžuje obdobie výroby ľadu na 6-7 dní, zvyšujú sa náklady na elektrickú energiu, spotrebu vody a mzdové náklady na realizáciu. Pri teplotách 0°C a vyšších výroba ľadu nie možné, pretože chladiace zariadenie nestačí odoberať tepelnú energiu z rúrkových rozvodov plochy tohto klziska, ktoré má rozlohu 20 x 40 m. Ak by výroba ľadu pri vhodných podmienkach bola vykonaná, klzisko je možné dlhodobo prevádzkovať do teplôt okolo 5°C a krátkodobo aj do 10°C. Prevádzka pri týchto teplotách môže byť bezproblémová, ak nebudú pôsobiť ďalšie poveternostné faktory, priame slnko, vietor a najmä dážď.
Ďalšími negatívnymi faktormi, ktoré ovplyvňujú prevádzku klziska sú :
•	Náklady na zriadenie klziska, súvisiace s potrebou výmenou ľahko zničiteľných prvkov ako je izolačný polystyrén, oprava chladiacich trubiek, výmena PVC fólií, výmena chladiaceho média v trubkách, výmena freónu vo výmenníku, 
•	Vysoké náklady na el. energiu a vodu,
•	Náklady na nastavenie parametrov strojného zariadenia,
•	Nevhodné umiestnenie klziska v blízkosti obytných domov. V posledných rokoch boli silné občianske protesty a petície hlavne voči ľadovému hokeju. O prenájom plochy na hokej bol výrazný záujem až do neskorých večerných hodín. Prenájom ľadovej plochy za úhradu pomáhal znižovať finančné náklady na prevádzku ľadovej plochy,
•	Rovinnosť súčasnej plochy je nevhodná, rozdiel medzi krajom a stredom 5-10 cm. Preto je potrebné väčšie množstvo vody a elektrickej energie na chladenie. 
•	Nedostatočnou rovinnosťou nie je možné vo vonkajších podmienkach dosiahnuť požadovanú kvalitu ľadu. Pri nízkych teplotách dochádza pnutím ľadu ku veľkým prasklinám, pri vyšších teplotách hrubé krajné vrstvy ľadu sú nedostatočne ochladzované.  Následným negatívnym faktorom je skutočnosť, že cenu prenájmu ľadovej plochy pre hokej nie je možné zvyšovať, pretože vyššej cene nezodpovedá kvalita. Príkladom môže byť porovnanie s inou ľadovou plochou. V Podunajských Biskupiciach za klzisko rozmerov 20 x 30 m je prenájom ľadovej plochy 1.500,- Sk/hod. Na ľade v Petržalke s rozmermi 20x40 m je poplatok za prenájom 1.000,- Sk/hod.    
•	Nezáujem detí a mládeže o korčuľovanie, napriek tomu, že mali denný prístup na plochu počas 3 hodín zdarma. Podľa našich skúseností počas pracovného týždňa v popoludňajších hodinách bolo na ploche 10-15 korčuľujúcich,  počas víkendových dní sa počet zvýšil do 30 osôb,

Premiestnenie ľadovej plochy.
Z vyhodnotenia podľa predošlého bodu je zrejmé, že ak by v budúcnosti boli vhodné klimatické podmienky, závažnými negatívnymi faktormi pre prevádzku plochy je jej umiestnenie. Nevhodným umiestnením nie sú vytvorené podmienky na prenájom ľadovej plochy na hokej. Pri príjmoch za prenájom by boli znížené náklady na prevádzku z predpokladaných 1 335 tis. Sk na sumu 849 tis. Sk. Rozdiel vo výške 486 tis. Sk by kryl na 100 % mzdové náklady na prevádzku ľadovej plochy. Náklady nekryté príjmami, vo výške 849 tis. Sk by museli byť hradené dotáciou z rozpočtu MČ Petržalka.
Premiestnenie ľadovej plochy na nové miesto musí spĺňať hlavne tieto požiadavky :
•	Umiestnenie ľadovej plochy musí byť v prijateľnej vzdialenosti od obytným domov. Za takúto vzdialenosť by sa mohla považovať vzdialenosť 50 - 80 m,
•	V dostupnej vzdialenosti musí transformačná stanica vn/nn s možným výkonovým odberom do 120 kW, 
•	V dostupnej vzdialenosti musí byť možný odber vody,
•	Využitie existujúcej spevnenej plochy, aby náklady na premiestnenie neboli vysoké,
•	Vytypovaná plocha by nemala byť z hľadiska územného plánu využitá v ďalšom období na iné účely.

Podľa nášho zisťovania v predchádzajúcom období prakticky jediná plocha, ktorá by spĺňala predchádzajúce podmienky je existujúca asfaltová športová plocha na spojnici Haanova-Pankúchova. 
Parcelné číslo pozemku : 352
Rozmery : 49 x 52 m, 3 130 m2
Plocha sa nachádza v sídliskovej zóne s prevažujúcou športovou činnosťou. V blízkosti je športová škola p. Vengloša, tenisové kurty Slavoj Ovsište, športoviská Don Bosca. Na vedľajšom pozemku /nemá list vlastníctva, č. parc. 818/1 bola vybudovaná bikrosová dráha, ktorá v tomto období nie je využívaná a udržiavaná a bolo by možné na pozemku vybudovať ukážkové detské ihrisko. 
Pre možnosť umiestnenie sú splnené 6 rozhodujúce podmienky :
•	Pozemok je vo vlastníctve Magistrátu a v prenájme športovej organizácie Slavoj Ovsište. Podľa informácie pred rokom klub nemal o nájom tejto plochy záujem, ale bol nútený ju prenajať a starať sa o ňu, ako podmienku prenájmu pozemkov pod tenisovými kurtmi,
•	V blízkej transformačnej stanici TS 426 je voľný výkon na požadovaný odber el. energie,
•	V blízkosti je kotolňa a možný odber studenej a teplej vody a kanalizácia pre odpadovú vodu,
•	Nivelita asfaltovej plochy je výborná. Meranie rovinnosti sme robili pred 7 rokmi a výškové rozdiely celej plochy boli maximálne 3 cm,
•	V okolí sú dostatočné priestory na parkovanie,
•	Najbližší obytný blok je vo vzdialenosti 65 m 

Zhodnotenie.
Premiestnením ľadovej plochy by mohla byť jej prevádzka ekonomickejšia a viac využívaná. V prvom rade príjem z prenájmu ľadovej plochy by hradil náklady na personál a obsluhu zariadenia. Náklady na prevádzku by boli nižšie cca o 400 tis. Sk. Premiestnenie ľadovej plochy podľa priloženej kalkulácie boli cca 600 tis. Sk. To znamená že návratnosť za premiestnenie zariadenia by bola 2 roky.
Napriek tomu podľa skúseností so zmenenými klimatickými podmienkami, podmienky na prevádzkovanie ľadovej plochy v oblasti juhozápadného Slovenska nie sú priaznivé. Tento typ zariadenia je určený predovšetkým na rýchlu montáž a prevádzkovanie klziska pre určité krátkodobé príležitosti na miestach v chladnejšom pásme s teplotami dlhodobými pod 0°C. Chladiace zariadenie má len eliminovať krátkodobé nepriaznivé vplyvy, ale nie pracovať pri nich nepretržite. Z tohto dôvodu navrhujem :
Odpredaj ľadovej plochy, ak sa nájde záujemca. Podľa klimatických podmienok na Slovensku, ľadová plocha by sa mohla uplatniť len v oravskej, alebo tatranskej oblasti.

Finančné možnosti odpredaja.  
Nadobúdacia cena v roku 1997 :	13,526 mil. Sk	
Zostatková cena ku 31.03. 2008 :	8,064 mil. Sk	

V súčasnom období je cena za nové umelé ľadové plochy s rozmermi 20x30 m cca 5 až 6 mil. Sk. Je predpoklad, že odpredaj za vyššiu čiastku ako 3 mil. Sk nebude možný.

Záver.
Podľa predchádzajúceho zhodnotenia pre využitie ľadovej plochy prichádzajú do úvahy 
3 varianty :
1.	Prevádzka ľadovej plochy / ďalej len ĽP / Miestnym podnikom VPS 
Výhody 
	-	Technickí pracovníci podniku majú skúsenosti so stavbou plochy a jej prevádzkou, a nie je potrebné vo väčšom rozsahu využívať odborných pracovníkov zo špecializovaných spoločností, 
-	prevádzka ľadovej plochy bude sledovať maximálne využitie plochy s charakterom verejnoprospešného využitia,
-	Počas zimnej prevádzky je možné využiť na údržbu pracovníkov z prevádzok, kde je miernejšie zaťaženie počas zasneženého obdobia.	
Nevýhody	-	Premiestnenie ľadovej plochy s nákladmi cca 600 tis. Sk,
-	Potrebná dotácia na prevádzku ĽP vo výške cca 850 tis. Sk na celé zimné obdobie,
-	Zraniteľnosť plochy pri nepriaznivých výkyvoch počasia a tým ohrozenie finančných príjmov za prenájom plochy na hokej,
-	Obsadenie skladovej plochy na uskladnenie prvkov ĽP mimo zimného obdobia.	

2.	Ľadovú plochu prenajať inému subjektu 
Výhody :	-	Zodpovednosť za prevádzku bude mať iný subjekt aj s rizikom finančných problémoch pri nepriaznivých výkyvoch počasia,
-	Ak by iný subjekt získal pracovníkov /brigádnikov/ na prevádzku s väčším vzťahom ku športovej činnosti, mohol by dosiahnuť, že pracovníci budú mať osobnejší a zodpovednejší vzťah k prevádzke.   	
Nevýhody: 	-	Sú obdobné ako pri prevádzke Miestnym podnikom VPS a naviac je predpoklad, že v súvislosti s využívaním ľadovej plochy pre verejnosť bude nájomca požadovať tiež dotáciu na prevádzku od MČ,
-	Premiestnenie ľadovej plochy s nákladmi cca 600 tis. Sk,
-	Náklady na montáž ľadovej plochy budú vyššie, pretože nájomca bude musieť celú montáž objednať u odborne spôsobilej spoločnosti,
-	V prípade neuskutočnenia očakávaných príjmov mohol by nájomca už po prvom roku zrušiť vzťah podľa nájomnej zmluvy a situáciu s využitím plochy bude potrebné znova riešiť. Okrem toho budú náklady na premiestnenie ľadovej plochy vo výške cca 600 tis. Sk márnou investíciou.   	

3.	Odpredaj ľadovej plochy 
Výhody :	-	Ľadová plocha nebude prevádzkovaná v klimaticky nevhodnom zemepisnom pásme,
-	Nebude potrebné vynaložiť náklady na premiestnenie vo výške cca 600 tis. Sk,
-	Nebude potrebná každoročná dotácia na prevádzku vo výške cca 850 tis. Sk.   	
Nevýhody: 	-	Odpis ľadovej plochy vo výške cca 8 mil. Sk,  	

V Bratislave dňa 7.4. 2008
Vypracoval:  Ing. Pavol Kleinert  

Prílohy :

•	Kalkulácia nákladov na montáž, prevádzku a demontáž ľadovej plochy,
•	Predpokladané náklady na premiestnenie ľadovej plochy,
•	Situácia

Kalkulácia nákladov na montáž, prevádzku a demontáž ľadovej plochy. 
Por.	Druh nákladu	Počet	Jedn. mn.	Cena za j.mn.	Prev. nákl. 1 mesiac	Jednoráz. náklady	Prev. nákl. 3 mesiace	SPOLU	
Montáž ľadovej plochy
1.	Mzdy vrátane odvodov, správnej a výrobnej réžie : montáž  8 prac x 5 dní x 8hod + výroba ľadu 6 prac x 4 dni x 12 hod	608	hod	150		91 200	0	91 200	
 	Odb. nastavenie strojov a dozor nad chlad. Zariadením	24	hod	350		8 400	0	8 400	
2.	Mechanizmus na prepravu prvkov - traktor 	24	Mth	510		12 240	0	12 240	
3.	Autožeriav na premiestnenie bunky	4	Mth	1 012		4 046	0	4 046	
4.	Materiál - polystyrén hr 5 cm	180	m2	90		16 200	0	16 200	
5.	Materiál - chlad. kval. glykol	250	lit	75		18 750	0	18 750	
6.	Materiál - dosky na výdrevu	1	m3	5 500		5 500	0	5 500	
7.	Materiál - freon	25	kg	250		6 250	0	6 250	
 	Drobný nákup – náhradné diely, pracovné náradie /metly, lopaty, hadica/ , pracovné a ochranné prostriedky, zdravotné potreby	1	kmp	20 000		20 000		20 000	
8.	El. energia 100 kW x 96 hod	9 600	kWh	2,90		27 840	0	27 840	
 	Voda stočné 40x20x0,2m x koef výtoku  3,0	240	m3	54,00		12 960	0	12 960	
Prevádzka ľadovej plochy
1.	Mzdy vrátane odvodov, správnej a výrobnej réžie : 6 prac x 180 hod	1 080	hod	150	162 000		486 000	486 000	
2.	El. energia 100 kW x koef. súč. 0,7 x 18 hod denne x 30 dní	37 800	kWh	2,90	109 620		328 860	328 860	
3.	Voda, stočné pri prevádzke, denná spotreba pre chladenie a úpravu ľadu 10 m3	300	m3	54,00	16 200		48 600	48 600	
4.	Prenájom suchých mobilných WC 	1	ks	8 000	8 000		24 000	24 000	
5.	Telefónne poplatky	2	ks	1 200	2 400		7 200	7 200	
6.	El. energia -osvetlenie, vykurovanie stánkov 	1 200	kWh	4,80	5 760		17 280	17 280	
7.	Malotraktor denne 2 hod	60	Mth	608	36 480		109 440	109 440	
8.	Oprava a údržba 1 x týždenne x 4 h	16	hod	350	5 600		16 800	16 800	
Demontáž ľadovej plochy
1.	Mzdy vrátane odvodov, správnej a výrobnej réžie : demontáž  8 prac x 3dní x 8hod	192	hod	150		28 800	0	28 800	
2.	Mechanizmus na prepravu prvkov - traktor 	24	Mth	510		12 240	0	12 240	
3.	Autožeriav na premiestnenie bunky	4	Mth	1 012		4 046	0	4 046	
4.	Náklady na uskladnenie	48	m2	600		28 800	0	28 800	
Rekapitulácia
 	Náklady spolu	 	 	 	 	 	 	1 335 452	
 	Predpokladané príjmy z prenájmu ĽP pri cenách 1200,-Sk/hod a priemerne 3 hokejoch po 1,5 hod.
 denne = 5 400,- Sk	30	dní	5 400	162 000		486 000	486 000	
 	Rozdiel príjmov a nákladov- dotácia MČ Petržalka na prevádzku ĽP	 	 	 	 	 	 	849 452	

Pozn:.
Jednotkové dodávateľské ceny sú kalkulované s DPH
Príjmy z ľadovej plochy by približne kryli mzdové náklady

Predpokladané náklady na premiestnenie ľadovej plochy.
Por.	Druh nákladu	Počet	Jedn. mn.	Cena za j.mn.	SPOLU /Sk/	
1.	Demontážne práce existujúcej plochy a strojovne	448	hod	180	80 640	
2.	Presun zariadení	16	Mth	850	13 600	
3.	Montáž mantinelov na novej ploche	200	hod	180	36 000	
4.	Montáž strojovne	160	hod	250	40 000	
5.	Zemné práce na prípojky elektro, vody a kanalizácie	1	kmp	50 000	50 000	
6.	Prípojka elektro, kábel AYKY 4Bx240 v dl. 30 m	30	m	650	19 500	
7.	Rozpojovaci a istiaca skriňa PRIS 4	1	ks	35 000	35 000	
8.	Montáž elektro	48	hod	250	12 000	
9.	Montáž osvetlenia	1	kmp	150 000	150 000	
10.	Vodomerná šachta 	1	ks	15 000	15 000	
11.	Revízna šachta pre kanalizáciu	1	ks	15 000	15 000	
12.	Prípojka vody - montáž	1	kmp	20 000	20 000	
13.	Prípojka kanalizácie - montáž	1	kmp	30 000	30 000	
14.	Premiestnenie bunky UNIMO	1	kmp	15 000	15 000	
15.	Inžinierska činnosť, stav. povolenie	1	kmp	30 000	30 000	
16.	Projektová dokumentácia	1	kmp	30 000	30 000	
 	Náklady spolu	 	 	 	591 740	

Stanovisko
finančnej komisie pri miestnom zastupiteľstve Bratislava-Petržalka zo dňa 14.04.2008

Prítomní: : Mgr. Belohorec, Ing. Vermeš,  Ing. Plšek, MUDr. Janota, PhD., CSc, Ing. Hanák, Mgr. Bakerová-Dragúňová, Ing. Kocka, p. Števove

Neprítomní: Ing. Weissensteiner, 

K bodu : 
Využitie ľadovej plochy.
Stanovisko:
Finančná komisia neodporúča prerokovať uvedený materiál v miestnom zastupiteľstve a navrhuje ponechať súčasný stav.
Hlasovanie:
Prítomní : 7
Za           : 7
Proti        : 0
Zdržal sa : 0

V Bratislave 14.04.2008                                                    Mgr. Michal Belohorec v.r.
                                                                                                     predseda FK
Za správnosť: Ing. Lukáček

Výpis
zo zápisnice komisie správy miestneho majetku a miestnych podnikov zo dňa 09.04.2008

K bodu 6.  Využitie ľadovej plochy

Uznesenie č. 6

Komisia po prerokovaní materiálu navrhuje:
1)	odpredaj mobilnej ľadovej plochy
Hlasovanie: za – 3, proti – 3, zdržal sa - 0
2)	zverejniť výzvu na prenájom mobilnej ľadovej plochy bez akejkoľvek finančnej účasti mestskej časti Bratislava – Petržalka pri prevádzkovaní.
Hlasovanie: za – 4, proti – 0, zdržal sa – 2

Za správnosť výpisu: Ing. Ján Kubička